祝時泰

祝時泰（），字汝亨，號九山，福建福州府侯官縣人，明朝政治人物、詩人。

生平
嘉靖元年（1522年）壬午科福建鄉試舉人，授工部司務，升戶部主事，升員外郎，改德王府長史，致仕。慕錢塘縣湖山之勝，卜居西湖，與杭州府人沈仕等結“玉岑詩社”《錢塘縣志》：祝時泰，侯官人，博雅善詩。嘉靖初中鄉舉，官員外，掛冠歸，慕錢塘湖山之勝，卜居西湖，與郡人沈仕輩結玉岑詩社。萬曆《福州府志》：祝時泰字汝亨，侯官人。嘉靖壬午鄉薦，授工部司務，官終德府長史。時泰長於詩，法律謹嚴，間出奇語。善與人交，緩急不侵。為然諾罷官歸，寓武林，與諸名士結詩社。樊榭詩自注云：“明嘉靖間，西湖有詩社八，曰紫陽社、曰湖心社、曰玉岑社、曰玉巖社、曰南屏社、曰紫雲社、曰洞霄社、曰飛來社，社友祝九山時泰、高潁湖應冕、王十岳寅、劉望湖子伯、方十洲九敘、童南衡漢臣、沈青門仕分主之。”詩社固常有，然而同時並起，如斯其盛，殆亦僅見。。

參考文獻
 龔用卿【恒齋祝公配陳宜人合葬墓誌銘 / 雲岡公文集】

S
Category:侯官人
Category:嘉靖元年壬午科福建鄉試舉人
Category:明朝工部司務
Category:明朝戶部主事
Category:明朝戶部員外郎
Category:明朝王府長史